***Det hvite helvete***  (tysk tittel: *Die weiße Hölle vom Piz Palü*) er en tysk stumfilm fra 1929 regissert av G. W. Pabst og Arnold Fanck.

Handling
--------

Dr. Johannes Krafft og hans brud Maria bruker sin bryllupsreise på fjellklatring i Bernina-Alpene i Sørøst-Sveits. Mens de klatrer på Piz Palü, advarer deres guide Christian om det farlige miljøet. Men paret bryr seg ikke om denne advarselen. Det kommer et voldsomt skred, tauet deres blir ødelagt, og Maria blir feid ned i en dyp grop på breen. Hans kone roper etter hjelp, men Krafft klarer ikke å få henne opp. Krafft tilbringer de neste årene alene på fjellet, og ser etter kroppen til sin tapte brud.

Fire år senere kommer et ungt par, Maria Maioni og hennes forlovede Hans Brandt til området, og forbereder seg på å klatre opp Piz Palü. Nylig forlovet og veldig forelsket, bosetter paret seg i en avsidesliggende hytte på fjellet. Vennen deres, Udet, bruker en liten fallskjerm for å levere en flaske champagne til paret. Når hun blar gjennom en logg-bok, legger Maria merke til en oppføring fra 6. oktober 1925 skrevet av Dr. Johannes Krafft. Oppføringen bemerker at Maria Krafft døde ved et uhell på Piz Palü-breen. Akkurat da ankommer Krafft hytta deres på en av sine ensomme utflukter. De serverer te til den ensomme mannen, og snart blir de tre kjent.

USA, 1930
En lokal guide, Christian, ankommer og nevner en gruppe studenter fra Zürich som skal komme dagen etter for å klatre nordover. Forstyrret av nyhetene forbereder Krafft seg til å reise igjen på egen hånd. Neste morgen, når Krafft forbereder seg på å reise, tilbyr Hans seg å følge ham. Senere når Maria oppdager at Hans reiste sammen med Krafft, går hun på ski etter mennene, innhenter dem og insisterer på at hun burde være med. Til tross for sin kones forferdelige skjebne på fjellet, sier Krafft seg motvillig enig. 

Når Hans krysser en vanskelig strekning, kommer et skred. Krafft klatrer ned, og redder ham. Maria bandasjer hans skadde hodebunn. Men de er nå fanget på den smale avsatsen uten mulighet til å komme seg videre. De finner en liten hule som gir dem ly i løpet av natten. I mellomtiden kommer Christian tilbake til hytta og oppdager Hans logg-oppføring. Bekymret for deres sikkerhet i stormen, reiser guiden etter dem, men får snart problemer på grunn av en snøstorm. Neste morgen, etter å ha fått høre om problemene, tar flygeren Ernst Udet av i flyet sitt for å se etter Krafft, Maria og Hans.

Rolleliste
----------

* Gustav Diessl som Dr. Johannes Krafft
* Leni Riefenstahl som Maria Maioni
* Ernst Petersen som Hans Brandt
* Ernst Udet som Flieger Udet
* Otto Spring som Christian Klucker
* Mizzi Götzel som Maria Krafft

Referanser
----------

1. ↑  «'Filmens stjerner' Nasjonalbiblioteket» **(norsk)**. Besøkt 25. februar 2016.

Eksterne lenker
---------------

* (en) *Det hvite helvete* på Internet Movie Database Rediger på Wikidata

* (no) *Det hvite helvete* hos Filmfront Rediger på Wikidata

* (da) *Det hvite helvete* i Danmark Nationale Filminstitut Rediger på Wikidata

* (en) *Det hvite helvete* på AllMovie Rediger på Wikidata

* (fr) *Det hvite helvete* på Allociné Rediger på Wikidata

* (nl) *Det hvite helvete* på MovieMeter Rediger på Wikidata

* (de) *Det hvite helvete* på filmportal.de Rediger på Wikidata

* (en) *Det hvite helvete* på Silent Era Rediger på Wikidata